SCBLIFE คว้ารางวัลจากสมาคม LOMA สูงสุด 2 ปีซ้อน
SCBLIFE คว้ารางวัลจากสมาคม LOMA สูงสุด 2 ปีซ้อน
5 ส.ค. 2562

บริษัท ไทยพาณิชย์ประกันชีวิต จำกัด (มหาชน) หรือ SCBLIFE โดย นายธนันท์ ชั้นเสวิกุล ผู้ช่วยกรรมการผู้จัดการใหญ่อาวุโส รับมอบรางวัลจาก นายสุรพล ทองทูลทรัพย์ Managing Director ผู้แทนประจำประเทศไทย สมาคม Life Office Management Association (LOMA) โดยในปี 2019 นี้ ทาง LOMA ได้มอบรางวัลให้กับ SCBLIFE ด้วยกัน 4 รางวัล ได้แก่รางวัล “Excellence in Education” จากการส่งเสริมในการพัฒนาบุคลากรในองค์กรผ่านหลักสูตรอย่างต่อเนื่อง ประจำปี 2562 ซึ่ง SCBLIFE ได้รับรางวัลสูงสุด 2 ปีซ้อน รางวัล “Educational Achievement Award” จากการส่งเสริมพัฒนาความรู้อย่างโดดเด่นที่สุดในประเทศไทย ประจำปี 2562
พร้อมทั้งรางวัล “Educational Achievement Award Asia/Pacific” จากการเข้าร่วมพัฒนาความรู้อย่างโดดเด่นที่สุดในเอเชียแปซิฟิก ประจำปี 2562 และรางวัล “Award for Achievement and Support Professional Development” สำหรับผู้ประสานงานยอดเยี่ยมระหว่างบุคลากรในองค์กรกับ LOMA เนื่องจาก SCBLIFE มุ่งมั่นและผลักดันให้พนักงานในองค์กรมีส่วนร่วมในการศึกษาหลักสูตร LOMA อย่างต่อเนื่อง โดยเล็งเห็นถึงความสำคัญของการพัฒนาองค์ความรู้ด้านการเงินและการประกันชีวิตเพื่อยกระดับมาตรฐานคุณภาพธุรกิจประกันชีวิตไทยให้เทียบเท่าสากล